2001-ben, habár szerződése szerint továbbra is a Williams csapat versenyzője volt, a Benetton (amelyet a következő évben megvett a Renault) autóját vezette a két csapat megegyezésének köszönhetően. Nem volt túl sikeres az év Jenson számára, az autót folyamatosan fejlesztették, de nem volt elég gyors és nem volt elég ideje sem megszokni. Mindazonáltal a német nagydíjon elért egy 5. helyet (egyetlen pontszerző futama volt), de az év végi összesítésben csak a csalódást keltő 17. helyen végzett. Sikertelenségét extravagáns életmódjával igyekezett kompenzálni, amiért ekkoriban "playboy"-nak tartották.